અમદાવાદઃ પોતાના જ દેશમાં રમાઈ રહેલા વિશ્વ કપમાંથી ભારત બહાર ફેંકાઈ જતાં પ્રશંસકો નિરાશ થયા છે. વિશ્વ કપની પહેલાં આપણે પ્રબળ દાવેદાર હતા, કારણ કે ટીમમાં બધાં મોટાં નામ સામેલ હતાં, પરંતુ પ્રદર્શનની વાત કરીએ તો એકલો વિરાટ જ ચાલ્યો. અન્ય બધાનું પ્રદર્શન સામાન્ય કક્ષાનું રહ્યું અને એવા પ્રદર્શનના સહારે વિશ્વ ચેમ્પિયન બની શકાતું નથી. ભારતની સેમિફાઇનલ સુધીની સફરમાં એકલા વિરાટે જેટલા રન બનાવ્યા, એટલા ટીમના ટોચના ચાર બેટ્સમેન સાથે મળીને પણ બનાવી શક્યા નહીં. અન્ય બાબતોમાં પણ વિરાટ આખી ભારતીય ટીમ પર ભારે પડ્યો.